**OBRAZLOŽENJE**

**Uredba o izmjenama i dopunama Uredbe o osnivanju Imunološkog zavoda**

Vlada Republike Hrvatske 14. lipnja 2018. donijela Odluku KLASA: 022-03/18-04/155, URBROJ: 50301-26/09-18-3, kojom je stavila izvan snage Odluku o pokretanju postupka radi preoblikovanja trgovačkog društva Imunološki zavod d.d. u ustanovu za obavljanje djelatnosti zdravstva Imunološki zavod, jer ta Odluka nije bila u cijelosti provedena. Nadalje, Vlada Republike Hrvatske donijela je od 02. lipnja 2021. Zaključak KLASA: 022-03/21-07/94, URBROJ: 50301-04/12-21-4, kojim je prihvatila Okvir i smjernice Plana provedbe revitalizacije proizvodnje Imunološkog zavoda te je zadužila resorna ministarstva i druga tijela da, u okviru svoje nadležnosti, u rokovima određenim vremenikom Okvira i smjernica, pripreme i predlože na donošenje Vladi Republike Hrvatske akte iz svoje nadležnosti za provedbu revitalizacije proizvodnje imunoloških lijekova.

Ovom Uredbom usklađuje se Uredba o osnivanju Imunološkog zavoda sa Odlukom Vlade Republike Hrvatske od 14. lipnja 2018. i Zaključkom Vlade Republike Hrvatske od 02. lipnja 2021. te se proširuje djelatnost ustanove obzirom na iskazane potrebe, a radi provedbe revitalizacije proizvodnje Imunološkog zavoda i početka aktivnosti izgradnje nove tvornice imunoloških lijekova, koja će značajno doprinijeti rješavanju pitanja sprječavanja širenja/zaustavljanje epidemija zaraznih bolesti, kao i epidemije bolesti COVID-19 u Republici Hrvatskoj.